CELEX: 62019TA0384
Language: fi
Date: 2021-09-29 00:00:00
Title: Asia T-384/19: Unionin yleisen tuomioistuimen tuomio 29.9.2021 – Parlamentti v. Axa Assurances Luxembourg ym. (Välityslauseke – Vakuutussopimus ”Kaikki työmaariskit” – Luxemburgissa olevan Konrad Adenauer -rakennuksen laajentaminen ja kunnostaminen – Sadevesien aiheuttamat vahingot – Vaatimus kulujen ja vahinkojen korvaamisesta – Vakuutuksen soveltamisala – Poissulkemislauseke – Liitännäiset menettelylliset velvollisuudet – Osittain yksipuolinen tuomio)

22.11.2021   
            
            
               FI
            
            
               Euroopan unionin virallinen lehti
            
            
               C 471/43
            
         
      Unionin yleisen tuomioistuimen tuomio 29.9.2021 – Parlamentti v. Axa Assurances Luxembourg ym.
      (Asia T-384/19) (1)
      
      (Välityslauseke - Vakuutussopimus ”Kaikki työmaariskit” - Luxemburgissa olevan Konrad Adenauer -rakennuksen laajentaminen ja kunnostaminen - Sadevesien aiheuttamat vahingot - Vaatimus kulujen ja vahinkojen korvaamisesta - Vakuutuksen soveltamisala - Poissulkemislauseke - Liitännäiset menettelylliset velvollisuudet - Osittain yksipuolinen tuomio)
      (2021/C 471/59)
      Oikeudenkäyntikieli: ranska
      
         Asianosaiset
      
      
         Kantaja: Euroopan parlamentti (asiamiehet: E. Paladini ja B. Schäfer, avustajinaan asianajajat C. Point ja P. Hédouin)
      
         Vastaajat: Axa Assurances Luxembourg SA (Luxemburg, Luxemburg), Bâloise Assurances Luxembourg SA (Luxemburg), La Luxembourgeoise SA (Luxemburg) (edustajat: asianajajat C. Collarini ja S. Denu), Nationale Nederlanden Schadeverzekering Maatschappij NV
      
         Oikeudenkäynnin kohde
      
      SEUT 272 artiklaan perustuva vaatimus vastaajien velvoittamisesta korvaamaan kulut, jotka liittyvät vesivahinkoihin, joita Luxemburgissa olevalle Konrad Adenauer -rakennukselle on aiheutunut rakennustyömaata 27.5. ja 30.5.2016 piiskanneiden rankkasateiden johdosta.
      
         Tuomiolauselma
      
      
                  1)
               
               
                  Nationale-Nederlanden Schaderverzekering Maatschappij NV velvoitetaan korvaamaan Euroopan parlamentille 79 653,89 euroa 22.12.2017 alkaen maksettavine lakisääteisine viivästyskorkoineen, joiden määrä on Euroopan keskuspankin (EKP) perusrahoitusoperaatioihinsa soveltaman korko lisättynä kahdeksalla prosenttiyksiköllä.
               
            
                  2)
               
               
                  Kanne hylätään muilta osin.
               
            
                  3)
               
               
                  Nationale-Nederlanden Schaderverzekering Maatschappij NV vastaa oikeudenkäyntikuluista, jotka liittyvät sen osalta annettuun yksipuoliseen tuomioon johtaneeseen menettelyyn.
               
            
                  4)
               
               
                  Parlamentti vastaa omista oikeudenkäyntikuluistaan, ja se velvoitetaan korvaamaan kaksi kolmasosaa Axa Assurances Luxembourg SA:n, Bâloise Assurances Luxembourg SA:n ja La Luxembourgeoise SA:n oikeudenkäyntikuluista.
               
            
         (1)  EUVL C 288, 26.8.2019.